
jézus péreai munkássága

A béna asszony meggyógyítása   (Luk. 13,10-17.)

Mit tudhatunk arról a beteg asszonyról és a betegségérõl, akivel Jézus a zsinagógában találkozott össze egy szombatnapi istentisztelet alkalmával?

„Vala ott egy asszony, kiben betegségnek lelke vala tizennyolc esztendõtõl fogva; és meg volt görbedve, és teljességgel nem tudott felegyenesedni.” 

Ez a betegség valamilyen lelki eredetû következmény volt az asszony életében, amivel Sátán kötözte meg.

Ez azt jelentette, hogy nemcsak a gerince deformálódott el és bénult meg, hanem az õt uraló démonikus erõ arra kényszerítette, hogy meghajolva mindig a föld felé fordítsa az arcát.

Jézus messiási küldetésének viszont részét képezte az, hogy „hirdessek a foglyoknak szabadulást, és a megkötözötteknek megoldást”. Ésa. 61,1/b.

Hogyan gyógyította meg Jézus ezt az asszonyt, és mire utalnak a feloldozással kapcsolatos szavai?

Mivel ez az asszony lelkileg is megkötözött volt, ezért mindenek elõtt ebbõl a rabságából akarta feloldozni: „Asszony, feloldattál a te betegségedbõl!”. 

A lélek megszabadítása után azonban a testének állapotában is gyógyulást adott kezének érintésével.

Az asszony Isten-dicsõítése viszont nemcsak a gyógyulása feletti örömének kifejezése volt, hiszen nem csupán Jézust dicsõítette, hanem az Istent. 

Ezzel arról is bizonyságot tett, hogy megértette Jézus mennyei küldetését, és felismerte benne a megígért Messiást.  (lásd: Luk. 2,20.  17,15-16.) 

Hogyan reagálta le a zsinagóga vezetõje Jézusnak ezt az újabb gyógyítását, amit szombaton hajtott végre?

A zsinagóga vezetõvel az élen sokan felháborodtak Jézusnak ettõl a cselekedetétõl, hiszen szombaton történt, ráadásul a zsinagógában, az istentisztelet helyszínén.

Felháborodásában és a vezetõi tekintélyének megõrzése érdekében ráparancsolt a tömegre:

„Hat nap van, a melyen munkálkodni kell; azokon jöjjetek azért és gyógyíttassátok magatokat, és ne szombatnapon.” 

Ezzel a kirohanásával azt bizonyította, hogy félt Jézustól, ezért nem merte közvetlenül Jézusnak címezni a mondanivalóját.

Ehelyett közvetett módon a zsinagógában megjelent emberekkel fordult szembe, pedig azok egyáltalán nem azért jöttek oda, hogy Jézus meggyógyítsa õket.

Milyen módon magyarázta meg Jézus a zsinagógában lévõknek, hogy az ilyen cselekedet nem ellentétes a szombat szentségével?

Mindenek elõtt nyíltan kimondta elõttük, hogy mit gondol róluk, az álszentségükrõl: egyszerûen „képmutatók”-nak nevezte õket.

Majd pedig meg is magyarázta, miért nevezi õket képmutatóknak.

Azt ugyanis egyikük sem tartotta szombatrontásnak, ha az éhezõ és szomjas állat körül elvégzik a szükséges munkákat szombaton, nehogy szenvedjen a jószág és emiatt kár érje õket anyagilag.

Azon viszont megütköznek, ha valaki egy szenvedõ embernek segít a bajában, noha õ Ábrahám leánya, vagyis a választott nép közül való.

Hogyan fogadták Jézus magyarázatát a zsinagógában lévõ emberek?

A jelenlévõk egyik táboráról azt mondja az Ige: „mikor ezeket mondta, megszé-gyenülének mindnyájan, kik magokat néki ellenébe veték”. 

A nép többsége viszont nem állt a zsinagóga vezetõ befolyása alatt, ezért „az egész nép örül vala mind azokon a dicsõséges dolgokon, a melyek õ általa lettek”. 

Ez az öröm nemcsak az asszony meggyógyításával kapcsolatos.

Annak is örültek, hogy a zsinagóga kegyetlen és embertelen lelkû vezetõjét végre megleckéztette valaki, és megszégyenülten kellett félreállnia.

Izráel elvettetésérõl   (Luk. 13,22-30.  Mát. 7,13-14.)

A Betánia felé vezetõ úton milyen kérdéssel fordult Jézushoz egy férfi, mi motiválhatta õt ennek a kérdésnek a felvetésére?

Ez a férfi nagyon különösen fogalmazza meg a kérdését: „Uram, avagy kevesen vannak-é a kik idvezülnek?”.

Ezzel ugyanis közvetett módon arra akarta figyelmeztetni Jézust, hogy azok a követelmények, amiket Õ képvisel a tanításaiban, olyan nehezek, hogy csak nagyon kevesek képesek annak megfelelni.

Ez az ember nem tartozott Jézus követõi közé, csak külsõ szemlélõként figyelte Jézus dolgait és tetteit.

Különös módon most sem az érdekelte, hogy Õ üdvözülhet-e, hanem az, vajon hányan lesznek képesek Jézus szerint odáig eljutni.

Mit válaszolt neki Jézus, és miért ilyen közvetett módon adott választ a felvetett kérdésre?

Mindenek elõtt az ember gondolkodását szerette volna megváltoztatni és jó irányba fordítani, ezért azt mondta neki, ne az üdvözülõk számával foglalkozz, hanem „igyekezzetek bemenni a szoros kapun”.

Majd pedig arra utalt, hogy a szoros kaput egyszer befogja zárni a gazda, és akkor többé már senki sem mehet be, bármennyire is szeretne.

Mit jelképeznek azok a kapuk és utak, amirõl Jézus beszélt az embernek adott válaszában?

A bejáratot képezõ kapuk és mögöttük lévõ utak mérete nem azonos, mert az egyik szoros, azaz keskeny, míg a másik tágas, vagyis széles kapu és út.

A kapuk mérete a jellegüket is meghatározza, mert amíg a széles kapu már a mérete miatt is feltûnõ, addig a szoros kapu nem.

A keskeny út bejáratát képezõ szoros kapu mérete viszont nem jelentene akadályt senkinek sem arra, hogy akár sokan is át menjenek rajta, ha egyébként akarnának.

Jézus szerint azonban kevesen vannak azok, akik elhatározzák magukat, sõt igyekezetet tesznek annak érdekében, hogy ezen a kapun beléphessenek.

Miért szoros az a kapu, amelyen való belépésre Jézus biztatást adott a kérdezõnek?

Azért keskeny és szoros ez a kapu, mert Isten azt akarja, hogy bizonyos csomagokat rakjunk le magunkról a bejárat elõtt, és hagyjuk ott a kapun kívül azokat, hiszen ezekkel a csomagokkal nem léphetünk be a szoros kapun.

Ezek a csomagok a bûnös életmódunk azon dolgaiból álltak össze, amelyekkel együtt nem mehetünk be Isten országába, az örökéletre (Gal 5:19-21).

Nem Jézus veszi el tõlünk az elõzõ életünkhöz kötõdõ dolgainkat, hanem ezt nekünk kell önként letenni magunkról, és megválni tõlük.

Kikrõl beszélt Jézus a válaszként elmondott példatörténetben?

Amikor a példaszerinti kívül maradók arra hivatkoznak, hogy „Te elõtted ettünk és ittunk, és a mi utcáinkon tanítottál”, ezzel világos utalást ad az akkori nemzedék között végzett munkájára és szolgálatára.

Közvetett módon a mindenkori keresztényekre is vonatkozik ez a kijelentés.

Mert az Úr Jézus színe elõtt esszük és isszuk az Úrvacsora szent jegyeit.

Mindnyájan azt valljuk, hogy a mi utcánkban vagyis a mi gyülekezetünkben elhangzó tanítások Jézus nevében történnek, maga Jézus szól hozzánk az Ige szavain keresztül.

Mit akart azzal mondani, hogy „a gazda felkél és bezárja az ajtót”? 

A kegyelem idõ bezárását jelenti, amikor már nincs lehetõség a megtérésre.

A kegyelem ajtajának bezárásával Jézus végleg kimondja: „A ki igazságtalan, legyen igazságtalan ezután is; és a ki fertelmes, legyen fertelmes ezután is; és a ki igaz, legyen igaz ezután is; és a ki szent, szenteltessék meg ezután is”. Jel. 22,11.

Milyen prófétikus végkövetkeztetést adott Jézus a szoros kapun belépõ és kívül maradó emberek összetételérõl?

Jézus ekkor nyíltan beszélt arról, amikor Isten elveszi a választott népétõl az evangélium hirdetésének megbízatását és az elõjogokat, mert méltatlanná váltak arra.

„Annak okáért mondom néktek, hogy elvétetik tõletek az Istennek országa, és oly népnek adatik, a mely megtermi annak gyümölcsét.” Mát. 21,43. 

Megszégyenítõen vázolta fel elõttük, hogy a választott nép fiai kívül maradnak, helyettük pedig „jõnek napkeletrõl és napnyugatról, és északról és délrõl, és az Isten országában letelepednek”. 

Üzen Heródesnek és sír Jeruzsálem felett (Luk. 13,31-35.  Mát. 23,37-39)

Mi lehetett az oka, hogy most azok a farizeusok figyelmeztetik Jézust arra, hogy Heródes meg akarja öletni, akik maguk is arra készültek, hogy ezt megtegyék?

A farizeusok valószínûleg nem azért közölték Jézussal a Heródessel kapcsolatos figyelmeztetést, mintha féltették volna az életét, hanem szerették volna megfélemlíteni és rávenni arra, hogy hagyja el ezt a területet, Pérea vidékét, menjen máshová.

Mit üzent Jézus Heródesnek a farizeusokon keresztül, és mi volt ennek az üzenetnek a lényege?

Amikor Heródest „rókának” nevezte, akkor ezzel egyértelmûvé akarta tenni a farizeusok elõtt, hogy Õ nem fél Heródestõl sem, Õt senki sem állíthatja meg a munkájának végzésében.

„Mondjátok meg annak a rókának: Ímé ördögöket ûzök ki és gyógyítok ma és holnap, és harmadnapon elvégeztetem”, ezzel a válaszával Heródes kémeinek nevezi õket. 

Jézus arra is utal a válaszában, hogy az Õ küldetése Jeruzsálembe szólítja, ez a város viszont a korábbi prófétákhoz hasonlóan meg fogja Õt ölni.

Hogyan kell érteni azt, hogy amikor Isten tenni akar valamit Jeruzsálemmel, akkor a nép nemleges válasza miatt nem teheti meg?

A megváltási terv úgy készült el, hogy tiszteletben tartja minden ember szabad-akaratú döntését.

De mindenkinek vállalnia kell az maga választotta döntés következményét.

Isten nem oszt ki önkényesen, hatalmi szóval, általa elgondolt terveket.  Mát. 23,37.   Jel. 3,20.

Megváltási tervében Isten egybeszerkesztette azokat a szabad-akaratú emberi döntéseket és cselekedeteket, amelyeket istenségébõl adódóan Õ már elõre látott.  

Tervének elkészítésében a szándékával ellentétes megnyilvánulások sem képeztek akadályt, elõre látva, ezeket is beépítette tervébe.  Csel. 4,26-28.

A kinyilatkoztatás által Isten bennünket is meghív a megváltás tervében való szabad és önkéntes részvételre, és ez a meghívás két dolgot igényel tõlünk.

Azonosulást Istennek a saját életünkre vonatkozó tervével. Róm. 16,25-26.

Legyünk készek Isten eszközeivé és segítõtársaivá válni, hogy általunk mások is megismerhessék a megváltás evangéliumát, azaz jó hírét. Mát. 28,19-20.

Hány részletben teljesedett be az az ítélet, amit Jézus Jeruzsálem felett mondott ki ekkor?

Amikor azt mondta: „pusztán hagyatik néktek a ti házatok”, akkor arra pillanatra utalt, amikor Isten dicsõségének jelenléte megszûnt a templomban.

Ez akkor következett be, amikor a templom belsõ kárpitja kettéhasadt a tetejétõl az aljáig, és ezzel a legszentebb rész, az Isten jelenlétének helye mindenki számára láthatóvá lett.

Második kijelentésével viszont a farizeusok kérésére válaszolt, így adva tudtukra, hogy nemsokára végleg el fog távozni közülük.

Csak akkor fogják újra látni, amikor az ég felhõiben visszajön az övéit megszabadítani a bûn világából. 




